Številka: 06182-1223/2023-4

Datum: 22.5.2023

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:**

DOM-TITAN, varnostni sistemi zaklepanja d. d.

**Naprava / lokacija:**

Naprava za površinsko obdelavo kovin z uporabo elektrolitskih ali kemičnih postopkov z 58,2 m3 skupnega volumna kadi brez izpiranja na lokaciji Kovinarska cesta 28, Kamnik

**Datum pregleda:**

18.5.2023

**Okoljevarstveno dovoljenje (OVD) številka:**

številka 35407-148/2006-14, z dne 24.6.2009,

odločba, številka 35406-4/2012-7, z dne 14.2.2014,

odločba, številka 35406-55/2018-2, z dne 28.1.2019.

**Usklajenost z OVD:**

**DA**

Nazivna proizvodna zmogljivost se ni spremenila, dejanska proizvodnja pa ni maksimalna.

Zavezanec zagotavlja, da na izpustih niso presežene dopustne vrednosti emisij v zrak. Za emisije v zrak ima opravljene meritve in Poročila o njih za vse predpisane izpuste. Vse meritve so se izvedle v letu 2023, ki jih je izvedel pooblaščeni izvajalec na stalnih merilnih mestih. Ocena o letnih emisijah snovi v zrak ne izkazuje preseganja mejnih vrednosti na nobenem merilnem mestu. Ubežnih emisij in razpršenih emisij ni. Z vodenjem evidence zavezanec zagotavlja, da je poraba hlapnih organskih topil manjša od 2 t na leto, ki je najvišja dovoljena. Za vse vgrajene hladilne sisteme ima opravljene letne preglede tesnosti. Vsako leto tudi zagotovi nastavitve zgorevanja na treh gorilnikih na zemeljski plin, ki ga opravi pooblaščeni serviser proizvajalca.

Iz poročila o obratovalnem monitoringu odpadnih vod za leto 2022 je bilo ugotovljeno, da nastajajo industrijske, komunalne, hladilne in padavinske odpadne vode, ki se odvajajo v javno kanalizacijo, ki se zaključi s komunalno čistilno napravo CČN Domžale – Kamnik. Preseganja mejnih vrednosti izmerjenih parametrov ni bilo, prav tako ni bilo čezmernega onesnaževanja okolja z odvajanjem odpadne vode v javno kanalizacijo. Meritve je izvedla pooblaščena organizacija. Zavezanec ima poslovnik in vodi obratovalni dnevnik čistilne naprave za čiščenje industrijske odpadne vode. Opravil je tudi pregled tesnosti cevovoda za odvajanje industrijske odpadne vode. Hladilne odpadne vode iz pretočnih sistemov ne vsebujejo nevarnih snovi.

Zavezanec skladišči odpadke na utrjenih površinah, namenjenih skladiščenju odpadkov. Odpadki se skladiščijo ločeno in so označeni s klasifikacijsko številko odpadka in imenom odpadka. Zavezanec vodi elektronsko evidenco o nastajanju odpadkov. Odpadke oddaja z evidenčnimi listi v Sloveniji in tujini. Ima izdelan Načrt gospodarjenja z odpadki in sklenjeno pogodbo z družbo za ravnanje z embalažo in odpadno embalažo. Zavezanec manjši del izdelkov proda na domačem trgu.

Zavezanec, ki mora izvajati meritve hrupa v okolje na tri leta, ima Poročilo o ocenjevanju hrupa v okolju in Poročilo o meritvah hrupa v okolju, pooblaščenega izvajalca. Rezultati meritev in izračunov izkazujejo, da na nobenem merilnem mestu niso presežene predpisane mejne vrednosti in zavezanec ne obremenjuje okolja čezmerno.

Zavezanec vodi evidence o porabi vode in energije.

Zavezanec skladišči nevarne snovi in nevarne odpadke na utrjenih površinah nad lovilnimi posodami, ki onemogočajo prehajanje v tla, vode in zrak. Nevarne snovi in nevarne odpadke skladišči v ločenih lovilnih prostorih, da ne more priti do medsebojnega reagiranja. Polnjenje, praznjenje ali pretakanje nevarnih snovi iz posod se ne izvaja. Zavezanec ima izdelane in prenovljene načrte in predvidene ukrepe za primer nesreče. Organizira izobraževanje zaposlenih in ima plan preventivnega vzdrževanja ter opravljene preglede tesnosti posod in cevovodov vseh vrst.

**Zaključki / naslednje aktivnosti:**

Naslednji redni inšpekcijski nadzor bo opravljeni skladno s planom Inšpektorata.